بزرگ (بائبل)

بائبل کے بزرگ یا پیٹری آرک ( آووت یا ابوت، واحد  اب یا آرامی: אבא ابا) ابراہیم، اس کا بیٹا اسحاق اور اسحاق کا بیٹا یعقوب جس کو اسرائیل بھی کہتے ہیں، جو بنی اسرائیل کے آبا و اجداد میں سے ہیں۔ یہ تینوں یہودیت کے پیٹری آرک ہیں اور جس دور میں وہ رہے اس دور کو عہد آبا کہتے ہیں۔ انہوں نے عبرانی کتاب مقدس میں ایک اہم کردار ادا کیا۔ اور ابراہیمی مذاہب میں بھی اس عمل کو جاری رکھا۔
زیادہ وسیع پیمانے پر، اصطلاح پیٹری آرک بیس مرد آبا و اجداد کے لیے استعمال کی جاتی ہے، جو ادم اور ابراہیم کے درمیانی نسل کے تھے۔ شروع کے دس افراد کو طوفان نوح سے قبل کے پیٹری آرک کہا جاتا ہے۔ کیونکہ وہ طوفان نوح سے پہلے کے تھے۔
اسلام اور یہودیت کے مطابق پیٹری آرک کے ہمراہ ان کی بیویاں شاہ مادر ہیں – سارہ (زوجہ ابراہیم)، ربیکا (زوجہ اسحاق) اور لیاہ (یعقُوب کی بیویوں میں سے ایک) – یہ تمام ابراہیمی مسجد حبرون میں مدفون ہیں۔ اس جگہ کو یہودیوں، مسلمانوں اور مسیحیوں نے تعمیر کیا تھا۔ صرف راحیل (یعقُوب کی محبوب بیوی) کی الگ تدفین کی گئی تھی جس مزار کو مقبرہ راحیل کہا جاتا ہے جو بیت لحم کے قریب واقع ہے۔ اس مقام کے بارے میں کہا جاتا ہے کہ راحیل نے بچہ کی پیدائش کے دوران یہاں وفات پائی تھی۔

طوفان نوح سے قبل کے بزرگان 

پیدائش کی کتاب میں بزرگوں کے لیے دی گئی عمر یہ ہیں :
ادم 930 سال، شیث 912، انوس 905، قینان 910، مہلل ایل 895، یارد 962، حنوک 365 (جو فوت نہیں ہوا، اس کو خدا نے زندہ اُٹھالیا تھا)، متوشلح 969، لامخ 777، نوح 950. بائبل کے علما کے نزدیک مدت حیات میں شک و شبہ ہے :

شجرہ نسب

ترتیبِ اقوام 

بائبل کے مطابق، ابراہیم اور یسوع مسیح کے دور میں کئی قبائل مشرق وسطی میں آباد تھے، جن کا پیٹری آرک یا ان کے اولاد سے تعلق تھا۔
فہرستِ اولاد بمطابق کتاب پیدائش مندرجہ ذیل ہے :
 نوح، والدِ سم، حام و یافث
 سم سو سال کا ہوا تھا تُو اُسے اَرفکسد نام کا ایک بیٹا پیدا ہوا۔
یہ سیلاب (طوفان) کے دو سال بعد ہوا … ارفکسد 35 سال کا تھا جب سلح پیدا ہوا … سلح 30 سال کا تھا جب عِبر پیدا ہوا۔ .۔ عِبر 34 سال کا تھا جب فلج پیدا ہوا … فلج 30 سال کا تھا جب رعو پیدا ہوا ۔.۔ رعو 32 سال کا تھا جب سروج پیدا ہوا … سروج 30 سال کا تھا جب نحور پیدا ہوا … نحور 29 سال کا تھا جب تارح پیدا ہوا۔ .۔ تارح 70 سال کا تھا جب اُس کے بیٹے ابرام، نحور اور حاران پیدا ہوئے ۔.۔ لوط حاران کا بیٹا تھا۔ ۔
 تارح (اولاد سم)، باپ ابرام، نحور اور حاران
 ابراہیم اور ہاجرہ، والدینِ اسماعیل (بنی اسماعیل)
 ابرام اور قطورہ' والدینِ زِمران، یُقسان، مِدان، مِدیان، اِسباق اور سوخ۔
 نحور اور مِلکاہ، والدینِ عُوض، بوز، قموایل، کسد، حزو، فِلداس، اِدلاف اور بتوایل۔
 قموایل، اَرام کا باپ (ارامی)
 بتوایل، والدِ لابان اور ربیکا
 لابان، والدِ لیاہ اور راحیل
 نحور اور رُومہ، والدینِ طِبخ، جاحم، تخص اور معکہ
 حاران، والد لوط
 لوط اور ان کی بڑی بیٹی، والدینِ موآب (بنی موآب)
 لوط اور ان کی چھوٹی بیٹی، والدینِ بن عمی (عمون)
 ابراہیم اور سارہ، والدینِ اسحاق
 اسحاق اور ربیکا، والدینِ یعقوب، عیسو (بنی ادوم)
 عیسو اور عدہ، والدینِ اِلی فز
 اِلی فز اور تمنع، والدینِ عمالیق (بنی عمالقہ)
 یعقوب اور لیاہ، والدینِ رئبون، شمعون، لاوی، یہوداہ، یساکار، زبولون، دینہ
 یعقوب اور راحیل، والدینِ یوسف، بنیامین
 یعقوب اور بلہاہ، والدینِ دان، نفتالی
 یعقوب اور زلفہ، والدینِ جاد، آشیر
 یوسف اور آسنَت، والدینِ منسّی، افرائیم

بنی اسرائیل کے بارہ قبائل کو بھی یعقوب کی نسل میں شامل کیا جاتا ہے سوائے (لاوی اور یوسف کے )۔ بارہ میں سے دس قبائل یعقوب کی اولاد ہے باقی دو یوسف کی اولادیں ہیں۔

مذہبی اہمیت 

کئی اہم عالمی مذاہب پیٹری آرک ابراہیم کو ان کو اپنی ابتدا کی وجہ سمجھتے ہیں :

یہودیت 
اسرائیل جو ابراہیم کا پوتا تھا۔ تمام یہودی ان کو ابراہیم کے بیٹے اسحاق کی نسل تصور کرتے ہیں۔

مسیحیت 
ابراہیم خدا پر ایمان رکھتا تھا، لہذا عام طور پر تمام ایمان والے مسیحی ان کو ابتدا کی وجہ سمجھتے ہیں۔

اسلام 
اسلام میں ابرام کو (ابراہیم) کہا جاتا ہے اور انہیں تمام انبیا کا باپ تصور کیا جاتا ہے۔ کیونکہ تمام انبیا ان ہی کی نسل سے تھے۔ (اسحاق علیہ السلام کے ذریعے اسرائیلی پیغمبر ہوئے اور اسماعیل علیہ السلام کے ذریعے محمد )۔

شاہ مادر 
شاہ مادر، جن کو "چار مائیں " (ארבע האמהות) بھی کہا جاتا ہے انہوں نے بائبلی پیٹری آرکوں سے شادی کی تھی:
 سارہ، زوجہ ابراہیم
 ربیکا، زوجہ اسحاق
 لیاہ اور راحیل، ازواجِ یعقوب

مزید دیکھیے 
 پیٹری آرک

حوالہ جات

بیرونی روابط 
 Dark Mirrors of Heaven: Timeline of the Patriarchs

بائبلی بزرگان
شخصیات تورات
مسیحی اصطلاحات